# Stipe Pletikosa

Stipe Pletikosa|  |
| Lični podaci |
| Datum rođenja | 8. siječnja 1979. |
| Mjesto rođenja |  Split, Hrvatska (tada  SFR Jugoslavija) |
| Nacionalnost | Hrvat |
| Državljanstvo |  jugoslavensko (1979 - 1992)  hrvatsko (1992 - ) |
| Visina | 1.93m |
| Nadimak | *Plete*, *Splitska hobotnica* |
| Pozicija | golman |
| Omladinski pogoni |
|  |
| 1986. - 1996. |  Hajduk Split |
|  |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 1996. - 2003. |  Hajduk Split | 141 (4) |
| 2003. - 2007. |  Šahtar Donjeck | 29 (0) |
| 2005. - 2006. | →  Hajduk Split | 21 (0) |
| 2007. - 2011. |  Spartak Moskva | 63 (0) |
| 2010. - 2011. | →  Tottenham Hotspur | 0 (0) |
| 2011. - 2015. |  FK Rostov | 110 (0) |
| 2015. - 2016. |  Deportivo La Coruña | 2 (0) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 1999. - 2014. |  Hrvatska | 114 (0) |

 |
| \* Nastupi i golovi u profesionalnim klubovima koji se računaju samo za službene utakmice i tačni su do 12. 7. 2018..  |

**Stipe Pletikosa** (Split, 8. siječnja 1979.) je bivši hrvatski nogometni vratar i reprezentativac.

Sa 114 nastupa, iza Darija Srne drugi je na ljestvici hrvatskih reprezentativaca po broju nastupa.

## Klupska karijera

#### Hajduk

Pletikosa je, iako podrijetlom Miljevčanin, rođen u Splitu te je karijeru započeo u splitskom Hajduku, gdje ga je prvi u postavu stavio trener Ivan Buljan, dok je kod Ivana Katalinića 1998. postao prvi vratar kluba, smijenivši na tome mjestu Tonča Gabrića. Otad se iskazao sjajnim refleksima i savršenom koordinacijom. Zbog sjajnih obrana navijači Hajduka nadjenuli su mu nadimak hobotnica.

Godine 2002. Pletikosa je, u izboru Večernjeg lista, proglašen najboljim igračem Hrvatske. Od 1972. do danas samo je još Zoran Simović kao vratar dobio tu nagradu.

#### Šahtar

Godine 2003. Pletikosa zajedno s klupskim kolegom Darijom Srnom odlazi u Ukrajinu, u Šahtar Donjeck. Tamo se, za razliku od Srne, nije najbolje snašao te se 2005. vratio na posudbu u matični klub, što mu je donijelo nastup na svjetskoj smotri 2006. gdje je branio kao prvi vratar reprezentacije i iskazao se sjajnim obranama, te je, unatoč neuspjehu reprezentacije bio njen najbolji igrač na turniru.

Po povratku u Šahtar opet je imao problema. Trener je u njemu vidio tek zamjenu za prvog golmana Laštuvku, što *Pleti* nije odgovaralo. Iako je imao dovoljno ponuda drugih klubova, njegova je odšteta od 3 milijuna eura, svima bila previsoka. Špekuliralo se o posudbama u belgijski Standard i povratak u Hajduk, no to se nije ostvarilo. Također je dobio ponudu iz zagrebačkog Dinama koji je htio otkupiti njegov ugovor, ali je Pletikosa to odbio zbog svoje privrženosti najvećem rivalu Dinama.

#### Spartak

Kada je sve bilo spremno za posudbu u engleski Fulham Pletikosa nije, pak, mogao dobiti radnu dozvolu. Razlog je bio taj što je zbog ozljede prije EURO-a 2004. izgubio mjesto prvog vratara reprezentacije, te je, kao igrač izvan Europske unije morao imati barem 75% nastupa u reprezentaciji zadnje 2 sezone. Pošto nije toliko nastupao nije mu se ostvarila želja za igranjem u Premiershipu. Trener Lucescu napokon ga je ubacio u momčad protiv Valencije u Ligi prvaka, čime je Pletikosa prvi put branio u tom natjecanju. I usprkos porazu 0:2 bio je više no solidan. No, ni kasnije nije došao do mjesta prvog vratara pa je početkom ožujka 2007. za 3,6 milijuna eura prešao u moskovski Spartak, s kojim ga ugovor veže do 2012. godine.

Tamo je krenuo i završio kao prvi vratar kluba, postavši na kraju sezone najbolji vratar i stranac u ligi, te sveukupno, četvrti najkvalitetniji igrač prvenstva.

#### Tottenham Hotspur

Dana 28. kolovoza 2010. njegov ga je klub posudio engleskom Tottenham Hotspuru na jednu godinu.

#### Rostov

Od kolovoza 2011. član je ruskog prvoligaša iz Rostova.

## Reprezentativna karijera

Pletikosa u dresu moskovskog Spartaka
Stipe Pletikosa vratar je hrvatske nogometne reprezentacije koji je prošao doslovno sve reprezentativne uzraste, a za A reprezentaciju je debitirao 10. veljače 1999. u Splitu. Praktički od tad je prvi vratar, samo je nakratko, oko EURA 2004. izgubio je mjesto prvog vratara, zbog teške ozlijede koja mu je kasnije zadala mnoštvo problema i u Ukrajini.

S reprezentacijom je nastupio na 7 završnica velikih natjecanja:

* Europsko U-19 prvenstvo 1998. na Cipru, brončana medalja
* Svjetsko U-20 prvenstvo 1999. u Nigeriji
* Europsko U-21 prvenstvo 2000. u Slovačkoj
* Svjetsko prvenstvo 2002. u Koreji i Japanu
* Svjetsko prvenstvo 2006. u Njemačkoj
* Europsko prvenstvo 2008. u Austriji i Švicarskoj
* Europsko prvenstvo 2012. u Poljskoj i Ukrajini

## Reference

## Vanjske veze

* Profil na stranici HNS-a
* Nogometni-magazin: statistika
* Intervju novinama Sovjetski Sport (`ru`)